REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-35/23

23. februar 2023. godine

B e o g r a d

NARODNA SKUPŠTINA REPUBLIKE SRBIJE

Odbor za pravosuđe, državnu upravu i lokalnu samoupravu, na Devetoj sednici održanoj 23. februara 2023. godine, razmotrio je Predlog kandidata za izbor direktora Agencije za sprečavanje korupcije koji je podnela ministar pravde (broj: 119-35/23 od 11. januara 2023. godine).

Na osnovu čl. 51. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu je konstatovao da je ministar pravde Predlog kandidata za izbor direktora Agencije za sprečavanje korupcije utvrdila, kao ovlašćeni predlagač, u skladu sa članom 13. stav 1. Zakona o sprečavanju korupcije i članom 203. stav 1. Poslovnika Narodne skupštine.

Odbor je odlučio da predloži Narodnoj skupštini da razmotri Predlog kandidata za izbor direktora Agencije za sprečavanje korupcije kojim su predloženi: Dejan Damnjanović, Dragan Sikimić i dr Kosta Sandić i donese odluku o izboru direktora Agencije za sprečavanje korupcije.

Za izvestioca Odbora na sednici Narodne skupštine određen je Vladimir Đukanović, predsednik Odbora.

PREDSEDNIK

Vladimir Đukanović

REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

23. februar 2023. godine

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu, na Devetoj sednici održanoj 23. februara 2023. godine, razmotrio je zahtev Visokog saveta sudstva i Državnog veća tužilaca Broj 119-05-54/2023-01 od 31. januara 2023. godine (zavedena u Narodnoj skupštini pod 01 Broj: 119-215/23 od 2. februara 2023. godine) kojim je utvrđeno da su ispunjeni zakonom propisani uslovi za starosnu penziju Lidiji Đukić, sudiji Ustavnog suda, na osnovu člana 174. st. 1. i 3. Ustava Republike Srbije („Službeni glasnik RS“, br. 98/06) i člana 14. Zakona o Ustavnom sudu. Odbor je utvrdio Predlog odluke o prestanku dužnosti sudije Ustavnog suda, dana 16. juna 2023. godine, usled ispunjenja zakonom propisanih uslova za starosnu penziju i uputio ga Narodnoj skupštini na usvajanje.

Za predstavnika Odbora na sednici Narodne skupštine određen je Vladimir Đukanović, predsednik Odbora.

PREDSEDNIK

Vladimir Đukanović

P R E D L O G

Na osnovu člana 174. st. 1. i 3. Ustava Republike Srbije („Službeni glasnik RS“, br. 98/06), člana 14. Zakona o Ustavnom sudu („Službeni glasnik RS“, br. 109/07, 99/2011, 18/13 - odluka US, 103/2015 i 40/15 - dr. zakon) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2023. godine, donela je

O D L U K U

o prestanku dužnosti sudije Ustavnog suda

I

Lidiji Đukić, sudiji Ustavnog suda, dana 16. juna 2023. godine, prestaje dužnost sudije Ustavnog suda usled ispunjenja zakonom propisanih uslova za starosnu penziju.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2023. godine

NARODNA SKUPŠTINA REPUBLIKE SRBIJE

PREDSEDNIK

dr Vladimir Orlić

O b r a z l o ž e nj e

Članom 174. stav 1. Ustava RS utvrđeno je, između ostalog, da sudiji Ustavnog suda dužnost prestaje kad napuni zakonom propisane opšte uslove za starosnu penziju. Stavom 3. istog člana propisano je da o prestanku dužnosti sudije, na zahtev ovlašćenih predlagača za izbor, odnosno imenovanje za izbor sudije Ustavnog suda, odlučuje Narodna skupština.

Zakonom o Ustavnom sudu („Službeni glasnik RS“, br. 109/07, 99/2011, 18/13 - odluka US, 103/2015 i 40/15 - dr. zakon), u članu 14. stav 1, utvrđeno je da sudiji Ustavnog suda prestaje dužnost ispunjenjem opštih uslova za starosnu penziju. Stavom 3. istog člana propisano je da o ispunjenju uslova za starosnu penziju sudije, predsednik Ustavnog suda obaveštava ovlašćenog predlagača za izbor, odnosno imenovanje i Narodnu skupštinu, najkasnije šest meseci pre ispunjenja uslova.

Predsednik Ustavnog suda Snežana Marković je dopisom Su broj: 434/3 od 26. decembra 2022. godine obavestila Visoki savet sudstva i Državno veće tužilaca da sudija Ustavnog suda Lidija Đukić, koja je na predlog Visokog saveta sudstva i Državnog veća tužilaca imenovana za sudiju Ustavnog suda odlukom Opšte sednice Vrhovnog kasacionog suda od 19. aprila 2019. godine, dana 16. juna 2023. godine ispunjava uslov za starosnu penziju u smislu člana 19. Zakona o penzijskom i invalidskom osiguranju, jer navršava 65 godina života i 40 godina staža osiguranja.

Na osnovu odredbe člana 174. stav 3. Ustava RS, Visoki savet sudstva i Državno veće tužilaca su, kao ovlašćeni predlagač, podneli Narodnoj skupštini zahtev za odlučivanje o prestanku dužnosti sudije Ustavnog suda Lidiji Đukić (01 Broj 119-215/23, od 2. februara 2023. godine) zbog ispunjenja zakonom propisanih uslova za starosnu penziju, nakon što su na zajedničkoj sednici održanoj 30. januara 2023. godine, na osnovu člana 14. stav 4. Zakona o Ustavnom sudu, doneli Odluku o pokretanju postupka za prestanak dužnosti sudije Ustavnog suda Lidiji Đukuć.

Odbor za pravosuđe, državnu upravu i lokalnu samoupravu je, polazeći od navedenog, na Devetoj sednici održanoj 23. februara 2023. godine, utvrdio Predlog odluke o prestanku dužnosti sudije Ustavnog suda Lidiji Đukić, dana 16. juna 2023. godine, usled ispunjavanja zakonom propisanih uslova za starosnu penziju.